अनिल कपूर

अनिल कपूर (जन्म: 24 दिसंबर, 1959) हिन्दी फ़िल्मों के एक प्रसिद्ध अभिनेता हैं।

फिल्मी सफर 
अनिल कपूर ने उमेश मेहरा की फ़िल्म 'हमारे तुम्हारे' (1979) के साथ एक सहायक अभिनेता की भूमिका में अपने बॉलीवुड के सफर की शुरुआत की। 'हम पाँच' (1980) और 'शक्ति' (1982) के रूप में कुछ मामूली भूमिकाओं के बाद उन्हें 1983 में 'वो सात दिन' में अपनी पहली प्रमुख भूमिका मिली जिसमें उन्होंने एक उत्कृष्ट एवं स्वाभाविक प्रदर्शन किया। कपूर ने बाद में टॉलीवुड में अभिनय करने की कोशिश की और तेलुगू फ़िल्म 'वम्सावृक्षं' और मणिरत्नम की पहली कन्नड़ फ़िल्म 'पल्लवी अनुपल्लवी' (१९८३) की। इसके बाद उन्होंने यश चोपड़ा की 'मशाल' में एक बेहतरीन प्रदर्शन किया जहां उन्होंने दिलीप कुमार के साथ अभिनय कौशल दिखाया। 'मेरी जंग' (1985) जैसी फ़िल्म में न्याय के लिए लड़ रहे एक नाराज युवा वकील की भूमिका की जिसने उन्हें एक परिपक्व अभिनेता के रूप में स्थापित कर दिया। इसके अलावा अनिल कपूर ने 'कर्मा', 'मिस्टर इंडिया', 'तेज़ाब', 'राम लखन' जैसी फ़िल्में कीं जिन्होंने उन्हें स्टारडम की ऊंचाइयों पर पहुंचा दिया।

व्यक्तिगत जीवन 
अनिल कपूर जाने माने फ़िल्म निर्माता सुरेन्द्र कपूर के बेटे हैं। उनका जन्म तिलक नगर मुंबई में हुआ। उनके बड़े भाई बोनी कपूर एक प्रसिद्द निर्माता हैं और उनके छोटे भाई संजय कपूर भी एक अभिनेता हैं। 1984 में उन्होंने सुनीता कपूर से शादी की और उनके तीन बच्चे हैं जिनका नाम हर्षवर्धन कपूर, रिया कपूर तथा सोनम कपूर हैं।

प्रमुख फिल्में

नामांकन और पुरस्कार

राष्ट्रीय फिल्म पुरस्कार 
 २००१ - सर्वश्रेष्ठ अभिनेता पुरस्कार - पुकार
 २००८ - स्पेशल ज्यूरी अवार्ड - गांधी माय फादर

फ़िल्मफ़ेयर पुरस्कार 
 १९८५ - फ़िल्मफ़ेयर सर्वश्रेष्ठ सहायक अभिनेता पुरस्कार - मशाल
 1989 - फ़िल्मफ़ेयर सर्वश्रेष्ठ अभिनेता पुरस्कार - तेज़ाब
 1993 - फ़िल्मफ़ेयर सर्वश्रेष्ठ अभिनेता पुरस्कार - बेटा
 १९९८ - फ़िल्मफ़ेयर क्रिटिक्स सर्वश्रेष्ठ अभिनेता पुरस्कार - विरासत
 २००० - फ़िल्मफ़ेयर सर्वश्रेष्ठ सहायक अभिनेता पुरस्कार - ताल

अंतर्राष्ट्रीय भारतीय फ़िल्म अकादमी पुरस्कार 
 2000 - आई आई एफ ए सर्वश्रेष्ठ हास्य अभिनेता पुरस्कार - बीवी नं॰ 1
 2000 - आई आई एफ ए सर्वश्रेष्ठ सहायक अभिनेता पुरस्कार - ताल
 २००६ - आई आई एफ ए वाल ऑफ़ फेम
 २०१० - आई आई एफ ए असाधारण उपलब्धि

सन्दर्भ

बाहरी कड़ियाँ

फ़िल्मफ़ेयर पुरस्कार विजेता
हिन्दी अभिनेता
भारतीय हिन्दू
1959 में जन्मे लोग
जीवित लोग
श्रेष्ठ अभिनेता के लिए राष्ट्रीय फ़िल्म पुरस्कार विजेता